મૈત્રી કરવા માટે અને જાળવવા માટે ઘણું બધું કરવું પડતું હોય છે, પણ મૈત્રીના સ્નેહસભર આત્મીય સંબંધ માટે કોઈ કિંમત વધારે નથી. મૈત્રી જીવનની અમૂલ્ય મૂડી છે. જીવનનું એ મોટું સદ્‍ભાગ્ય અને ઐશ્વર્ય છે. કોઈ મને પૂછે કે તમારે તમારી જાતને જો કોઈ ખૂબ જ સુંદર ભેટ આપવાની હોય તો તમે શું પસંદ કરો ? રોબર્ટ લુઈ સ્ટીવન્સનની માફક હું પણ કહી દઉં કે મારી જાતને સરસ મિત્રની ભેટ આપું, કારણ કે, માણસની સફળતાનો માપ માત્ર સંપત્તિથી કાઢવાનો ન હોય. દોસ્તીની ફોરમે જીવનો ફાલ્ગુન મ્હોરતો રહે છે. ટૂંકમાં કહું તો ભલે ને બહોળો મિત્ર સમુદાય હું મેળવી ન શકું પણ બે ચાર અંતરંગ ગાઢ મિત્રો મારે માટે બસ છે ! કવિશ્રી રાજેશ વ્યાસે (મિસ્કીન) કેટલું સરસ કહ્યું છે :